תפוס ת'כריש

עלילה

הסרט מתחיל כאשר תולעת ורוד נלכד בחכת דייג, אבל לני הכריש (אשר הוא צמחוני אך שומר על כך בסוד) משחרר אותו מקרס החכה ונותן לו לברוח, אבל כשאחיו פרנקי מופיע הוא לא אוהב את זה ולכן מחליט להציק לו ולספר זאת לאביהם דון לינו, כריש שהוא מנהיג חבורת הכרישים – המזכיר "סנדק" של חבורת פשע.
לאחר ההקדמה הסרט מתמקד בשונית דגים מפותחת הסופגת התקפות של כרישים אחת לכמה זמן, שם חי דג ממעמד חברתי נחות ושמו אוסקר, החולם להיות במעמד הגבוה ולהתגורר במרומי השונית. כאשר הוא הולך יום אחד לעבודתו בשטיפת לוויתנים ועושה טעות, קונס אותו הבוס שלו, דג האבונפחה סייקס ודורש ממנו להחזיר את כל חובותיו ליום למחרת. אוסקר מספר לידידתו אנג'י (אשר מאוהבת בו בסודיות) על החוב שלו, וכדי לעזור לו, נותנת לו אנג'י פנינה אשר סבתה נתנה לה בצעירותה ומבקשת מאוסקר שימכור אותה תמורת הכסף אותו יוכל להחזיר לסייקס. אוסקר מוכר את הפנינה ומקבל את הכסף, אך בעוד הוא בדרך לסייקס כדי לשלם את חובו, בדרך פוגש דגה בשם לולה ומתאהב בה ממבט ראשון (בעצם הוא מאוהב באנג'י), כשלולה משחקת ברגשותיו ובעצם מתגרה בו, הוא מנסה להרשים אותה בעת שהוא מגלה תחרות סוסוני ים ומחליט להמר את כל הכסף על אחד מהסוסונים כדי להכפיל אותו ב-200. למזלו הרע, אוסקר מפסיד את הכסף, וסייקס שגילה זאת, ציווה על שני עוזריו המדוזות, ארני וברני לקחת את אוסקר למקום נידח באוקיינוס ולקבור אותו בעומק החול. השנים מתעללים באוסקר וצורבים את גופו עד לכדי מוות. למזלו של אוסקר, אירוע בלתי צפוי מתרחש ונותן לו גם את ההזדמנות לתהילה בה חשק.
בינתיים, במקום אחר באוקיינוס בו מתגוררים הכרישים, מנסה דון לינו, מנהיג הכרישים ללמד את בנו לני להתנהג כמו כריש תוקפני וטורף, אך בנו מתעקש להמשיך בצמחוניותו. כשאינו מצליח, מבקש דון לינו מבנו השני, פרנקי, לקחת את לני לסיור ובו ילמד אותו להתנהג כמו כריש. פרנקי ולני מגיעים אל המקום בו נמצאים אוסקר ושתי המדוזות, ארני וברני, ופרנקי מצווה על לני לנצל את ההזדמנות לאכול את אוסקר. לני מנסה להעמיד פנים בתחילה כי הוא אכן אוכל את אוסקר ולוחש לו לברוח כדי שפרנקי לא יבחין בו, אך אוסקר לא בורח, ופרנקי שהבין כי לני לא באמת אכל אותו, מחליט לקחת את העניין לידיו, ובעודו רודף אחרי אוסקר כדי לאכלו, נופל עליו עוגן אשר הורג אותו תוך מספר שניות. לני מאשים את עצמו כי הוא היה האחראי למותו של פרנקי, ובורח ממשפחת הכרישים. מכיוון שאף אחד לא ראה כיצד פרנקי נהרג, ואוסקר נמצא ליד הגופה, נפוצה השמועה כי אוסקר הוא זה שהרג את הכריש, והוא זוכה לתהילה לתואר "קוטל הכרישים". סייקס הפך למנהלו האישי, ואוסקר ניצל את ההזדמנות כדי להחזיר לאנג'י את הפנינה.
באותו זמן בממלכת הכרישים, קובר דון לינו את בנו פרנקי ומבקש מכרישיו לחפש את בנו השני לני. בינתיים הגיעה השמועה על "קוטל הכרישים" גם לממלכת הכרישים, ודון לנו מבקש לקבל כל מידע על אותו דג, כי חשב, כמו כולם, שהוא זה שהרג את בנו.
בזמן מסיבה אשר אוסקר ערך בביתו החדש והיוקרתי, מגיעים כרישים נוספים אשר מטרתם הייתה הפעם לחפש את לני ולא לתקוף את השונית, נשלח אוסקר כדי להלחם בהם. אוסקר, שאין לו יכולת אמיתית להלחם בהם, פוגש שוב את לני, ולני מגלה את השמועה שהפיץ כי הוא הרג את פרנקי, מאיים לספר לכולם את האמת אם לא יקח אותו יחד איתו לביתו. אוסקר לוקח את לני לביתו, שם לני מספר לאנג'י את האמת. סייקס, אשר היה לו קשר עם דון לינו, החל להתגרות בו וסיפר לו כי הוא המנהל האישי של "קוטל הכרישים" ומזמין אותו לשלוח כרישים אל השונית על מנת שינסו להלחם בו. דון לינו, אשר חמתו עלתה מההתגרות של סייקס, שולח כמה כרישים אל השונית בפקודת לוקה, תמנון טיפש אשר שימש כעוזר של דון לנו. אוסקר החרד מגבש תוכנית יחד עם לני אשר מטרתה לגרום לכרישים להאמין כי הוא אכן "קוטל הכרישים" ולגרום לכך שלני יחשב כמת. מעט לפני הזמן בו הכרישים של דון לנו אמורים להגיע, מתחיל לני בהתקפה על השונית, ואוסקר נאבק בו כדי להראות לכרישים את כוחו, קרב שנקבע מראש ובו התבצע שיתוף פעולה של שני הצדדים. הכרישים, שצופים בקרב אכן מאמינים שלני נהרג על ידי קוטל הכרישים ונסים על נפשם.
אחר כך אנג'י שונאת את אוסקר כיוון שהוא שיקר ולולה החלה גם לשנוא אותו (כי הוא גילה את אופיה השחצני והדורסן, ואז הוא מגלה לה שהוא בעצם מאוהב באנג'י), בשלב זה לני וסקייס מציעים לו רעיון, והוא מגיע לפגישה עם דון לנו כשלני מחופש לדולפין ומשמש בעוזרו האישי של אוסקר. כשדון לינו מגלה שלני הוא לא דולפין אלא בעצם בנו האבוד שהפנה לו עורף, הוא מתמלא בזעם ומחליט להרוג את אוסקר כנקמה, אבל אוסקר מצליח להימלט ודון לינו נתקע במכונת שטיפת הלוויתנים. בשלב זה מחליט אוסקר להתוודות והוא מספר לכל העולם את האמת שהוא לא קוטל הכרישים וכי פרנקי נהרג מעוגן שנפל עליו. אוסקר זוכה בסליחה על מעשיו (במיוחד מאנג'י ששוב מאוהבת בו), ובסופו של דבר אוסקר הופך לשותף עם סייקס בתחנת שטיפת הלווייתנים, הם פותחים מחדש את השונית ומזמינים את חבורת הכרישים להתענג על טיפולי השטיפה, וכך בעצם בא השלום לשונית.